|  |  |
| --- | --- |
| Celje, 4. oktober 2023  *Št. dopisa: 2-375/23* | *Če mi daste nalogo, ki ji lahko podarim nekaj svojega, ne bo več naloga –*  *bo veselje, bo umetnost.*  *Bliss Carman* |

**Spoštovani ravnatelji, spoštovani svetovalni delavci, spoštovani učitelji in starši**

**Vabimo vas na**

**DAN ODPRTIH VRAT, ki bo**

**v sredo, 18. oktobra 2023, med 9.00 in 16.00.**

**Delavnice bodo potekale ob: 9.00, 12.00 in 16.00.**

Na ta dan lahko učenci, učitelji, starši in svetovalni delavci obiščete našo šolo. Za Vas smo pripravili **ustvarjalne brezplačne delavnice**, na katerih boste lahko aktivno sodelovali. Delavnice bodo trajale približno dve šolski uri in jih bomo izvedli v treh ponovitvah. Prvič med 9.00 in 10.30, drugič med 12.00 in 13.30, tretjič med 16.00 in 17.30. Prihod je torej možen ob 9.00, ob 12.00 in ob 16.00.

**Vljudno prosimo, da z vabilom seznanite vaše učitelje in učence ter njihove starše, še posebej tiste, za katere menite, da bi jih naši programi zanimali.**

Na šoli izvajamo naslednje programe:

* **CVETLIČAR** (srednje poklicno izobraževanje, 3 leta),
* **VRTNAR** (srednje poklicno izobraževanje, 3 leta),
* **HORTIKULTURNI TEHNIK** (srednje strokovno izobraževanje, 4 leta),
* **ARANŽERSKI TEHNIK** (srednje strokovno izobraževanje, 4 leta),
* **FOTOGRAFSKI TEHNIK** (srednje strokovno izobraževanje, 4 leta).

Veselimo se srečanja z Vami in Vas prosimo, da nam svoj obisk potrdite do **ponedeljka, 16. oktobra 2023,** na e-naslov: [**vesna.djuric@hvu.si**](mailto:vesna.djuric@hvu.si) **ali** [**stephanie.kos-zidar@hvu.si**](mailto:stephanie.kos-zidar@hvu.si) ali na telefonsko št.: 03 428 59 21 (Vesna Djurić) oz. 041 771 061 (Štefanija Kos Zidar); sporočite nam uro obiska in predvideno število otrok ter želeno delavnico.

S spoštovanjem in prijazen pozdrav.

Vesna Djurić, Štefanija Kos Zidar,

šolska svetovalna delavka ravnateljica

**SEZNAM DELAVNIC**

**I. IZDELAM NAKIT IZ DELOV RASTLIN:**

* spoznam možnost uporabe rastlinskih delov za izdelavo nakita,
* utrjujem spretnost oblikovanja,
* izdelam skico nakita,
* naštejem in izberem materiale ter izdelam nakit.

**II. SPOZNAVAM ZANIMIVE IN POSEBNE RASTLINE ŠOLSKEGA PARKA:**

* poiščem in spoznam zanimive in posebne rastline,
* usvojim pojem biotska pestrost,
* spoznam žive fosile (ginko, volemija, kitajska rdečelaska),
* prepoznam invazivne rastline,
* spoznam estetsko vrednost okrasnih rastlin v šolskem parku.

**III. USTVARIM SVOJO KNJIŽNO KAZALKO:**

* seznanim se z uporabo risbe v oblikovanju,
* seznanim se z risanjem na formatu nestandardnih dimenzij,
* z uporabo linije smiselno zapolnim format,
* izražam svojo domišljijo in ustvarjalnost,
* izdelam knjižno kazalko.

**IV. FOTOGRAFSKA DELAVNICA »SVET, KI NAS OBDAJA«:**

* v naravi poiščem in prepoznam vzorce geometrijskih likov in linij,
* se naučim krepiti koordinacijo v prostoru s pomočjo fotoaparata,
* spoznam kaj pomenijo detajli v primerjavi s celoto,
* se naučim videti in v fotografijo vkomponirati linije in like,
* ustvarim svojo fotografijo.